Stephanie Lee Mira

Si Stephanie Lee Mira kan Concepcion Pequeña, Syudad nin Naga sarong rehistradong nars alagad kasabay kan saiyang propesyon iyo an saiyang pagkamoot sa pagsurat orog nang gayo sa pagsurat nin mga rawitdawit asin mga usipon. Nagsusurat man siya nin Bikol alagad makusog an saiyang pasilidad sa lenggwaheng Ingles. Iyo man ini an rason kun tano ta an saiyang pinakainot na ipinalagdang libro sa Ingles iyo an The Other Faces of Luna na naipublikar kan Goldprint, Syudad nin Naga kan 2018.

Nagtapos siya nin elementarya kan taon 2000 asin hayskul kan Marso 2004 sa Saint Joseph School. Sa Universidad de Sta. Isabel niya natapos an BS Nursing kan Marso 2008. Siya myembro kan Parasurat Bikolnon.

Hilnga man
Eilyn Nidea
Lou Nieva
Marissa Redburn

Panluwas na takod 
Saiyang websityo